stanford-oval/wikipedia huggingface dataset:
Josef Mandelstam

Josef Mandelstam, Berndt Lagerstamin maalaus vuodelta 1911, valmistui Mandelstamin kuoleman jälkeen.
Josef Mandelstam (18. toukokuuta 1846 Poltava – 15. helmikuuta 1911 Helsinki) oli venäjänjuutalainen oppinut, joka toimi Helsingin yliopiston venäjän kielen ja kirjallisuuden professorina vuosina 1897–1911.
Mandelstamin vanhemmat olivat kauppias Emeljan Mandelstam ja Anna Mandelstam. Hän pääsi ylioppilaaksi Harkovassa 1864 ja valmistui filosofian kandidaatiksi 1869 ja lisensiaatiksi 1874. Hän toimi opettajana lukioissa ja paašikouluissa vuosina 1870–1895 Orjolissa, Harkovassa ja Pietarissa. Hän sai 1877 kollegiasessorin, 1881 hovineuvoksen, 1885 kollegineuvoksen ja 1889 valtioneuvoksen arvonimet. Mandelstam oli Katarinainstituutin tarkastajana Pietarissa 1891–1897 ja Pietarin yliopiston vertailevan mytologian yksityisdosenttina 1895.
Vuonna 1897 Mandelstam sai professuurin Helsingistä ja asettui Suomeen, johon hän pian kotiutui. Vuonna 1907 hänet vihittiin Helsingin yliopiston kunniatohtoriksi. Juutalaissukuinen Mandelstam oli siinä määrin liberaali, että kuultuaan hänen luentonsa Vjatšeslav von Plehwe totesi, että Venäjällä tuollainen professori ei kauaa pysyisi virassa. Mandelstamin ympärille syntyi vuoden 1908 alussa huomiota herättänyt kohu: Hän oli arvostellut Hufvudstadsbladetissa jyrkin sanoin Uusi Suomi -lehden ja vanhasuomalaisten Venäjän-politiikkaa Suomen asemalle vahingolliseksi, minkä seurauksena vanhasuomalaisia tukeneet ylioppilaat järjestivät helmikuun alussa useita häirintämielenosoituksia Mandelstamin luennoilla vaatien hänen eroaan. Mandelstam ei kuitenkaan eronnut.
Josef Mandelstam oli naimisissa kolme kertaa:
Varvara Kryloffin (k. 1896) kanssa
Vera Nikolajevna Sabellon (k. 1906) kanssa
vuodesta 1907 Kerstin Sergeliuksen kanssa
Kirjailija Karin Mandelstam oli Josef Mandelstamin tytär tämän kolmannesta avioliitosta.
Julkaisut

Svensk-rysk ordbok. Enligt uppdrag av kejserliga senaten för Finland. Utarbetad af J. Mandelstam och A. Igelström, Finska litteratursällskapet tr. 1905
Joel Lindpere

| 0 | 1 | 2 |
| --- | --- | --- |

Henkilötiedot
Koko nimi: Joel Lindpere
Syntymäaika: 5. lokakuuta 1981 (ikä 43)
Syntymäpaikka: Tallinna, Viro
Pelipaikka: hyökkäävä keskikenttäpelaaja
Pituus: 178 senttimetriä
Seura
Seura:  New York Red Bulls
Pelinumero: 20
Seurat
| Vuodet | Seura | O (M) |
| 1997 1997-1999 2000-2007 2001-2002 2004-2005 2007-2009 2010- |  Nőmme Kalju  Lelle  FC Flora  →  Valga (laina)  →  TsSKA Sofia (laina)  Tromsö  New York Red Bulls | 7 (14) 23 (5) 130 (37) 20 (17) 11 (0) 75 (5) 97 (15) |
Maajoukkue
| 1999–2016 |  Viro | 107 (7) |
 Seurajoukkueuran tilastot kattavat vain kansalliset sarjat, päivitetty 2. marraskuuta 2012.  Maajoukkueuran tilastot päivitetty 31. heinäkuuta 2018.
Joel Lindpere (s. 5. lokakuuta 1981) on virolainen jalkapalloilija, joka on pelannut kotimaansa lisäksi Bulgariassa, Norjassa, Yhdysvalloissa ja Tšekissä. 178 senttimetriä pitkän Lindperen pelipaikka oli keskikentällä, yleensä hyökkäävässä roolissa.
Lindpere edusti kotimaassaan pitkään FC Floraa sekä muun muassa Nőmme Kaljua, Lelleää ja FC Valgaa. Bulgariassa hän edusti TsSKA Sofiaa, Norjassa Tromssaa, Yhdysvalloissa New York Red Bullsia ja Chicago Firea sekä Tšekissä Banik Ostravaa.
Lindpere pelasi vuonna 1999 alkaneella maajoukkueurallaan Viron maajoukkueessa 107 ottelua ja teki niissä seitsemän maalia.
Aiheesta muualla

Lindpere Tromsø IL:n sivuilla (Arkistoitu – Internet Archive) (norjaksi)
Lindpere Weltfussball-tietokannassa (Arkistoitu – Internet Archive) (saksaksi)
Johnny Podres

Podresia esittävä pronssiveistos Baseball Hall of Famessa.
Johnny Joseph Podres (30. syyskuuta 1932 – 13. tammikuuta 2008) oli yhdysvaltalainen baseballpelaaja (syöttäjä). Sports Illustrated -lehti nimitti hänet "Vuoden urheilijaksi" 1955.
Podres pelasi ensimmäisen MLB-ottelunsa 7. huhtikuuta 1953 ja viimeisensä 21. kesäkuuta 1969. Hänen joukkueinaan olivat Los Angeles Dodgers (1953–1966), Detroit Tigers (1966–1967) ja San Diego Padres (1969).
Podres oli kolmesti All-Star-joukkueessa (1958, 1960, 1962). Hän oli World Series MVP (1955), National Leaguen ERA Champion (1957) ja Babe Ruth Awardin saaja (1955). Hän kuoli 75-vuotiaana sairaalassa, jossa oli ollut hoidettavana sydän- ja munuaisvaivojen sekä jalan infektion takia.
A Date With Mr. Marstio

| A Date With Mr>  Marstio Harri Marstio |
| --- | --- | --- |

Studioalbumin tiedot
 Äänitetty : 1984
 Studio : Soundtrack Studios
 Julkaistu: 1984
 Formaatti: LP-levy (KEL 654)   C-kasetti (KEC 654)   CD-levy (220072)
 Tuottaja(t): Pedro Hietanen
 Tyylilaji: blues, jazz, pop rock
 Kesto: 32.25
 Levy-yhtiö: Ab Discophon Oy
 Levymerkki: Kerberos
Muut kannet
   Albumin takakansi.
Harri Marstion muut studioalbumit
| Marstio 1982 | A Date With Mr. Marstio 1984 | Strip-tease 1986 |
Singlet albumilta A Date With Mr. Marstio
 ”Always You / No Clothes Charlie” Julkaistu: 1984 (KES 161)  ”Russian Lullaby / A Date With Mr. Blues” Julkaistu: 1984 (KES 168)
A Date With Mr. Marstio on suomalaislaulaja Harri Marstion toinen studioalbumi, joka julkaistiin vuonna 1984. Albumi julkaistiin Kerberos-levymerkillä LP-levynä ja C-kasettina . Albumi julkaistiin CD-levynä ensin Finnlevyn toimesta vuonna 1992 ja uudestaan WEA:n toimesta vuonna 2011. CD-levy sisältää myös Marstion debyyttialbumin Marstio (1982).
Kappaleet

Kaikki kappaleet sovittanut Pedro Hietanen.
Kappaleet > A-puoli

Still Talk – 2.16 (san. Juha Siltanen) *
No Clothes Charlie – 2.35 (säv. Harri Marstio, san. Jim Pembroke)
Lazy Bones – 3.39 (säv. Hoagy Carmichael, san. Johnny Mercer ja Horatio Nicholls)
A Date with Mr. Blues – 4.32 (säv. & san. Jim Pembroke)
Always You – 2.47 (perustuu Pjotr Tšaikovskin teokseen Romance, säv. & san. Will Jason ja Sid Robin)
Kappaleet > B-puoli

Dead End Street – 3.50 (säv. & san. Ray Davies)
Come Sunday – 3.51 (säv. & san. Duke Ellington)
Big Bottle Blues – 3.13 (säv. & san. Jim Pembroke)
Bad Bad Leroy Brown – 2.45 (säv. & san. Jim Groce)
Russian Lullaby – 2.57 (säv. & san. Irving Berlin)
(*) Kappale esitetty puhuen ilman sävellystä.
Kokoonpano

Harri Marstio – laulu
Kokoonpano > Muusikot

Pedro Hietanen – piano, urut, kuoro
Make Lievonen – kontrabasso
Riku Mattila – kitara, slide-kitara
Harri Louhensuo – kitara
Upi Sorvali – marimba, vibrafoni, lyömäsoittimet
Pepa Päivinen – tenori- ja alttosaksofonit, bassoklarinetti
Hannu Lemola – rummut
Vesa Aaltonen – rummut
Jim Pembroke – kuoro
Kokoonpano > Tuotanto

Timo Toikka – äänitys (Soundtrack Studios)
Pedro Hietanen – tuottaja
Markus Heikkerö – kansi
John Simon

John Simon voi viitata seuraaviin henkilöihin:
John Simon, brittiläinen varakreivi ja poliitikko, lordikansleri
John Simon, yhdysvaltalainen kriitikko
John Simon, yhdysvaltalainen musiikkituottaja
John Simon, australialainen rugbypelaaja
John Simon, yhdysvaltalainen amerikkalaisen jalkapallon pelaaja
Sir John Simon, brittiläinen lääkäri
John Simon, yhdysvaltalainen tiedottaja
John "Cully" Simon, kanadalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Simon”, voi hakea sivunnimihaulla, laajalla sivunnimihaulla tai tekstihaulla.
Joel Mattsson

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. maaliskuuta 1999 (ikä 25)
Syntymäpaikka: Maarianhamina, Ahvenanmaa, Suomi
Pelipaikka: laitahyökkääjä
Pituus: 180 cm
Seura
Seura: IFK Mariehamn
Pelinumero: 26
Junioriseurat
: IFK Mariehamn
Seurat
| Vuodet | Seura | O | (M) |
| 2015–2018 | IFK Mariehamn | 50 | (1) |
| 2016 | -> FC Åland (laina) | 17 | (3) |
| 2019–2020 | HIFK | 44 | (5) |
Maajoukkue
| 2016 | Suomi U18 | 4 | (0) |
| 2017 | Suomi U19 | 7 | (0) |
| 2019 | Suomi U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 9. joulukuuta 2020.  Maajoukkueuran tilastot päivitetty 19. lokakuuta 2019.
Joel Mattsson (s. 17. maaliskuuta 1999) on suomalainen jalkapalloilija, joka edustaa Veikkausliigassa pelaavaa IFK Mariehamnia. Pelipaikaltaan Mattsson on laitahyökkääjä.
Mattsson on IFK Mariehamnin kasvatti. Hän debytoi seuran edustusjoukkueen paidassa Veikkausliigassa lokakuussa 2015 Helsingin Jalkapalloklubia vastaan tullen viimeiseksi seitsemäksi minuutiksi kentälle. Mattsson pelasi kauden aikana kahdessa ottelussa. Helmikuussa 2016 Mattsson solmi kolmivuotisen sopimuksen IFK Mariehamnin kanssa. Sopimuksen päättyessä syksyllä 2018 Mattsson oli pelannut IFK Mariehamnin riveissä kaikkiaan 50 ottelua. Kausina 2019–2020 hän edusti Helsingin IFK:ta.
Aiheesta muualla

Kuvia tai muita tiedostoja aiheesta Joel Mattsson Wikimedia Commonsissa
IFK Mariehamn – Veikkausliiga
1 Nordqvist |
2 Henrique |
3 Buwalda |
5 Svensson |
6 Kone |
7 Sjöroos |
8 Abubakari |
9 Hambo |
10 Tendeng |
16 A. Mäenpää |
17 Mastokangas |
18 Olawale |
19 Karlström |
20 Tamminen |
21 N. Mäenpää |
23 Sumusalo |
24 Sundman |
25 Baliso |
26 Mattsson |
27 Wiklöf |
28 Nissinen |
30 Sillanpää |
44 Okoye |
77 Igboananike |
88 Forsman |
Valmentaja Syberyjski
Josef Maleček

| Mitalit | Mitalit | Mitalit |  |
| --- | --- | --- | --- |
|  Josef Maleček |  Josef Maleček |  Josef Maleček |  |
Maa:   Tšekkoslovakia
Miesten jääkiekko
| MM-kilpailut  | MM-kilpailut  | MM-kilpailut  |  |
|  Pronssia | Tšekkoslovakia 1933 |  |  |
|  Pronssia | Tšekkoslovakia 1938 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Sveitsi 1922 |  |  |
|  Kultaa | Tšekkoslovakia 1925 |  |  |
|  Kultaa | Unkari 1929 |  |  |
|  Hopeaa | Sveitsi 1926 |  |  |
|  Pronssia | Belgia 1923 |  |  |
Josef Maleček (18. kesäkuuta 1903 Praha – 26. syyskuuta 1982) oli tšekkoslovakialainen jääkiekkoilija. Hän oli keskushyökkääjä ja Euroopan parhaita jääkiekkoilijoita 1920- ja 1930-luvuilla. Pelaajana Maleček oli hyvä luistelija.
Maleček muutti vuonna 1948 Yhdysvaltoihin ja asui siellä kuolemaansa saakka. Hänet valittiin vuonna 2003 IIHF Hall of Famen jäseneksi.
Seuraura

Maleček aloitti pelaajauransa Sparta Prahassa, jossa hän pelasi vuosina 1920–1927. Hän meni pelaamaan Prahan LTC:een 24-vuotiaana. Prahan LTC oli tuolloin Euroopan paras seurajoukkue. Josef Maleček oli niin hyvä pelaaja, että hänet haluttiin Kanadaan. Maleček teki Tšekkoslovakian liigassa tuntemattoman määrän maaleja. Virallinen tieto on yhdeltä kaudelta 16 maalia 7 pelissä kaudelta 1937–1938. Maleček pelasi Prahan LTC:ssä vuoteen 1943 asti. Hän valmensi SK Bratislavaa vuosina 1943–1948.
Maajoukkueura

Maleček teki 114 maalia Tšekkoslovakian maajoukkuessa 107 maaottelussa. Maleček edusti Tšekkoslovakiaa kuusissatoista maailmanmestaruus- ja Euroopan-mestaruuskilpailussa (vuosina 1923–1931 ja 1933–1939) sekä kolmissa olympialaisissa vuosina 1924, 1928 ja 1936. Hän toimi Tšekkoslovakian kapteenina vuoden 1936 olympialaisissa sekä neljissä MM-kilpailuissa.
Jan Johansen

Jan Johansen voi tarkoittaa seuraavia henkilöitä:
Jan Johansen (s. 1944), norjalainen ratameloja ja olympiavoittaja
Jan Johansen (s. 1955), tanskalainen poliitikko
Jan Johansen (s. 1966), ruotsalainen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jan Johansen”, voi hakea sivunnimihaulla, laajalla sivunnimihaulla tai tekstihaulla.
John Sim

John Sim (1824 Aberdeen, Skotlanti – 1901) oli skotlantilainen kasvitieteilijä, joka oli kiinnostunut erityisesti maksasammalista.
Sim syntyi James Simin ja Agnes Craigheadin perheeseen. John oli vanhempiensa toinen lapsi, ja hänellä oli isosisko Margaret sekä pikkuveljet Thomas ja James.
Vuonna 1857 John Sim avioitui Isabella Thomson Robertsonin kanssa Ellonissa Aberdeenshiressa. Vuonna 1861 he asettuivat Johnin vanhempien aiemmin omistamalle maa-alueelle Aberdeenissa. Jossain vaiheessa seuraavien kymmenen vuoden kuluessa he kuitenkin muuttivat Strachaniin, jossa he viljelivät aiempaa isompaa maa-aluetta työllistäen muutamia ihmisiä. Vuonna 1891 John muutti Arbuthnottiin, ja 1901 hieman ennen kuolemaansa hän asui Peterculterissa.
Johnilla ja Isabellalla oli viisi lasta: Thomas Robertson Sim, Agnes Craighead Sim, Mary Lyon Sim, James Sim ja John Sim. Lapsista myös Thomas Robertson Simistä tuli kasvitieteilijä ja James Simistä tuli metsänhoitovirkamies.
John Sim keräsi kasveja erityisesti Skotlannin koillisosista ja löysi alueelta useita lajeja, joita siellä ei ollut aiemmin havaittu. Tällaisia lajeja olivat esimerkiksi hapsipihtisammal, haprakarvesammal, lännenviiksisammal sekä törrölovisammal. Vuonna 1878 Sim teki tutkimusmatkan Shetlandsaarille ja löysi sieltä aaparahkasammalen. Tuo esiintymä on koko Britannian ainoa lähellä merenpintaa oleva aaparahkasammalen esiintymä. Sim kirjoitti Shetlandsaarten tutkimusmatkastaan artikkelisarjan Aberdeenin sanomalehteen.
Abella Danger

| Abella Danger |
| --- | --- |

Henkilötiedot
Syntynyt: 19. marraskuuta 1995 (ikä 28)
Pornonäyttelijä
Aktiivisena:  2014–
Pituus:  163 cm
Paino:  59 kg
Aiheesta muualla
abella-danger.net
IMDb
Abella Danger (s. 19. marraskuuta 1995 Miami, Florida) on yhdysvaltalainen pornonäyttelijä joka aloitti uransa heinäkuussa 2014. 
Danger on myös toiminut Penthousen mallina.
Palkinnot > 2016

AVN Awards – Paras tulokas
AVN Awards – Kuumin tulokas (yleisöpalkinto)
Palkinnot > 2017

AVN Awards – Best Star Showcase
AVN Awards – Paras tuplapano
AVN Awards – Paras virtuaalitodellisuuskohtaus
Palkinnot > 2020

XBIZ Awards – Paras eroottinen seksikohtaus
Aiheesta muualla

Wikimedia Commonsissa on kuvia tai muita tiedostoja aiheesta .
Abella Danger Internet Movie Databasessa. (englanniksi)
Joose Norri

| Joose Norri> Henkilötiedot |
| --- | --- |
Koko nimi:  Joose Norri
Syntynyt: 20. kesäkuuta 1971 (ikä 53)
Kansalaisuus:  suomalainen
Shakinpelaaja
Titteli:  kansainvälinen mestari
Elo-luku:  2 361 (tammikuussa 2014)
Joose Norri (s. 20. kesäkuuta 1971 Hamina) on moninkertainen shakin Suomen-mestari. Hän sai kansainvälisen mestarin arvonimen ennätyksellisen nuorena. Suomalaisista kansainvälinen mestari -arvonimen nuoruusennätys oli siihen asti ollut Heikki Westerisellä. Joose Norri on Helsingin Shakkiklubin jäsen.
Norri voitti kaksikymmentävuotiaana vuonna 1991 ensimmäisen Suomen mestaruutensa. Puolitoista kuukautta myöhemmin Aku Ankka -lehdessä mainittiin shakkinero Joose Neutonen. Kymmenen vuotta myöhemmin tuli jo viides Suomen mestaruus. Vuodesta 1922 alkaneen shakin Suomen mestaruushistoriassa vain Kaarle Ojanen, Mika Karttunen ja Eero E. Böök ovat saavuttaneet enemmän mestaruuksia kuin Norri.
Kansainvälisistä pelaajista Norri arvostaa Aleksandr Aljehinia, Anatoli Karpovia ja Mihail Talia.
Aiheesta muualla

Henkilöartikkeli sivustolla www.shakki.net
FIDE-kortti: Joose Norri (englanniksi)
Joose Norri ChessGames.com-sivustolla (englanniksi)
Joose

| Joose |
| --- | --- |
Nimipäivä:   
– suomenkielinen:  19. maaliskuuta
– ruotsinkielinen:  –
– ortodoksinen:  –
Muunnelmia:  Jooseppi, Juuso
Vastineita eri kielissä:  Josef, José, Giuseppe, Iosif
Nimen alkuperä:  Joosef
Infobox OKNimi-testi OK: 
Joose on suomalainen miehen etunimi, raamatullisen Joosef-nimen lyhentymä.
Digi- ja väestötietoviraston tietojen mukaan Joose-nimen on vuoden 2019 loppuun mennessä saanut 1 121 henkilöä. Joosen nimipäivä on vuodesta 2015 lähtien 19. maaliskuuta.
Tunnettuja Jooseja

Joose Antonen (s. 1995), jääkiekkoilija
Joose Keskitalo (s. 1982), laulaja ja lauluntekijä
Joose Kääriäinen (s. 1994), näyttelijä, Justimusfilms-videoryhmän jäsen
Joose Norri (s. 1971), shakkimestari
Joose Vilkuna (1905–1989), maanviljelijä ja eräkirjailija
Joose Vähäsöyrinki, laulaja
Jan Johansen (meloja)

| Mitalit | Mitalit | Mitalit |  |
| --- | --- | --- | --- |
|   1 000 metrin kajakkinelosen olympiavoittajat Méxicosta 1968, Johansen oikealla.  |   1 000 metrin kajakkinelosen olympiavoittajat Méxicosta 1968, Johansen oikealla.  |   1 000 metrin kajakkinelosen olympiavoittajat Méxicosta 1968, Johansen oikealla.  |  |
Maa:   Norja
Miesten ratamelonta
|  Olympialaiset  |  Olympialaiset  |  Olympialaiset  |  |
|  Kultaa | México 1968 | K-4, 1 000 m |  |
|  Pronssia | München 1972 | K-4, 1 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Kööpenhamina 1970 | K-4, 10 000 m |  |
|  Hopeaa | Itä-Berliini 1966 | K-2, 10 000 m |  |
|  Hopeaa | Belgrad 1971 | K-2, 10 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Moskova 1969 | K-4, 10 000 m |  |
|  Hopeaa | Moskova 1969 | K-2, 10 000 m |  |
Jan Johansen (s. 3. joulukuuta 1944 Tønsberg) on norjalainen ratameloja, olympiavoittaja sekä maailman- ja Euroopan-mestari.
Johansen kuului Méxicon kesäolympialaisissa 1968 Norjan kultaa voittaneeseen joukkueeseen 1 000 metrin kajakkinelosessa. Münchenin olympialaisissa 1972 hän sai Norjan joukkueessa pronssia samassa kilpailussa. Johansen saavutti 10 000 metrin kajakkinelosen maailmanmestaruuden Kööpenhaminassa 1970 ja Euroopan-mestaruuden Moskovassa 1969. Hänellä on lisäksi kaksi MM-hopeaa vuosilta 1966 ja 1971 sekä yksi EM-hopea vuodelta 1969.
Johansen edusti Tønsberg Kajakk Klubbia. Hän on pituudeltaan 191-senttimetrinen ja painaa 86 kilogrammaa.
John Sinclair

John Sinclair on brittiläinen kosketinsoittaja. Hän on soittanut muun muassa yhtyeissä Uriah Heep, Heavy Metal Kids ja The Cult.
Sinclair toimii nykyisin myös hypnoterapeuttina.
Jerzy Głód

| Jerzy Głód> Henkilötiedot |
| --- | --- |
Syntynyt: 24. toukokuuta 1975 (ikä 49)
Ammatti:  muusikko, säveltäjä
Muusikko
Taiteilijanimi:  U.reck, Urek, U.
Aktiivisena:  1994–
Tyylilajit:  black metal, avantgardemetalli, death metal
Soittimet:  kosketinsoitin, harmonikka, kitara
Yhtyeet:  Lux Occulta (1994–2002, 2011–) Neolith (1996–)
Levy-yhtiöt:  Pagan Records, Metal Mind Records
  [ Muokkaa Wikidatassa ] [ ohje ]  
Jerzy Głód (s. 24. toukokuuta 1975 Dukla, Puola) on puolalainen muusikko ja säveltäjä. Hänet tunnetaan parhaiten black metal -yhtye Lux Occultan kosketinsoittajana.
Diskografia

Forever Alone, Immortal (1996,  Pagan Records, Metal Mind Productions)
Dionysos (1997,  Pagan Records, Metal Mind Productions)
My Guardian Anger (1999,  Pagan Records, Metal Mind Productions)
The Mother and the Enemy (2001,  Maquiavel Music Enterteiment)
Igne Natura Renovabitur Integra (1998,  Dogma Records)
Immortal (2004,  The Flaming Arts Productions)
Individual Infernal Idimmu (2010,  Wydawnictwo Muzyczne Psycho)
Diskografia > Vierailijana

Behemoth – Zos Kia Cultus (Here and Beyond) (2002,  Avantgarde Music)
Vader – Revelations (2002,  Metal Blade Records)
Christ Agony – Demonology (2007,  Razor Productions)
Christ Agony – Condemnation (2008,  Razor Productions, Mystic Production)
Aiheesta muualla

Jerzy Głód Encyclopaedia Metallumissa (englanniksi)
Lux Occulta
| Jaro> Slav • Vogg • Kastor • Martin • U.reckPeter • G. Ames • Jackie • Aemil • Kriss |
| --- | --- |
Studioalbumit:  Forever Alone, Immortal • Dionysos • My Guardian Anger • The Mother and the Enemy • Kołysanki
Demot:  The Forgotten Arts
Kokoelmat:  Maior Arcana
Katso myös:  Decapitated • Atrophia Red Sun • Neolith
Neolith
| --- | --- |
Studioalbumit:   Igne Natura Renovabitur Integra  Immortal  Individual Infernal Idimmu  IZI.IM.KURNU-KI 
Kokoelmat:  Trips Through Time and Loneliness
Demot:  Death Comes Slow • Journeys Inside the Maze of Time • Thorn in the Side of My Enemies
Katso myös:  Lux Occulta
Jan Jämsen

Jan Jämsen on myös taiteilijanimellä Katla toimiva suomalainen muusikko, jonka instrumentteja ovat laulu ja kosketinsoittimet. Parhaiten hänet muistetaan toimimisesta Finntrollin solistina vuosina 1997–2003. Jämsen on vuosien saatossa toiminut myös sanoittajana ja tehnyt kappaleita Finntrollin lisäksi myös Magenta Harvestille.
Adventure into Fear

| Adventure into Fear |
| --- | --- |
Perustuu:  Marvel Comicsin sarjakuvahahmoihin
Alkuperämaa:  Yhdysvallat
Verkko:  Hulu
Julkaistu:  2020-10-1616. lokakuuta 2020
Tuotantokausia:  1 (1 sarjasta)
Jaksoja:  10
Tuotanto
Vastaava(t) tuottaja(t):   Joe Quesada  Karim Zreik  Jeph Loeb 
Tuotantoyhtiö(t):   ABC Signature Studios  Marvel Television 
Levittäjä:  Hulu
Adventure into Fear oli suunniteltu joukko Marvel Cinematic Universeen (MCU) sijoittuvia kauhuteemaisia supersankaritelevisiosarjoja, jotka perustuvat Marvel Comicsin sarjakuviin. Marvel Televisionin ja ABC Signature Studiosin tuottamia, mutta muiden MCU-televisiosarjojen tapahtumat eivät vaikuta niihin vahvasti.
Kun Marvel lopetti kaikki Netflix-sarjansa, Hulu tilasi Marvelilta toukokuussa 2019 uusia kauhuteemaisia sarjoja. Gabriel Lunan oli tarkoitus palata ABC:n televisiosarjasta S.H.I.E.L.D. Agentit näyttelemään Robbie Reyesiä / Aaveajajaa sarjassa Ghost Rider ja Tom Austen ja Sydney Lemmon näyttelijät Daimon Helstromia ja Ana Helstromia sarjassa Helstrom. Ghost Rider peruttiin, mutta Helstrom julkaistiin lokakuussa 2020. Adventure into Feariin oli suunnitteilla muitakin televisiosarjoja, mutta ne peruttiin, kun Marvel Television yhdistyi joulukuussa 2019 osaksi Marvel Studiosia. Lisäksi Helstrom lopetettiin joulukuussa 2020 yhteen ainoaan tuotantokauteen.
Helstrom (2020)

| Sarja | Tuotantokausi | Tuotantokausi | Jaksot | Alkuperäinen julkaisu | Verkko | Showrunner |
| --- | --- | --- | --- | --- | --- | --- |

| Helstrom |  | 1 | 10 | 2020-10-1616. lokakuuta 2020 | Hulu | Paul Zbyszewski |

↑  Helstromin tuotanto siirtyi Marvel Studiosille kun Marvel Television yhdistettiin siihen ja sen johtajien siirtyessä töihin edellä mainitulle studiolle sarjan tuotannon viimeistelemiseksi.
Daimon ja Ana Helstrom, voimakkaan ja vaarallisen sarjamurhaajan lapset, jahtaavat ihmiskunnan pahimpia henkilöitä.
Toukokuussa 2019 paljastettiin, että Hulu oli tilannut 10 jakson mittaisen sarjan, joka keskittyy sisaruksiin Daimon Helstrom / Helstrom ja Ana Helstrom / Satana. Paul Zbyszewski palkattiin sarjan showrunneriksi sekä toimimaan Jeph Loebin ohella yhtenä sarjan vastaavista tuottajista. Lokakuussa 2019 Tom Austen ja Sydney Lemmon valittiin Daimonin ja Anan rooleihin. Kuvaukset alkoivat Vancouverissa saman kuukauden aikana ja kestivät maaliskuuhun 2020 asti. Sarja julkaistiin kokonaisuudessaan 16. lokakuuta 2020. Hulu julisti sarjan virallisesti lopetetuksi 14. joulukuuta 2020.
Vastaanotto

| Sarja | Tuotantokausi | Tuotantokausi | Rotten Tomatoes | Metacritic |
| --- | --- | --- | --- | --- |
| Helstrom |  | 1 | 27% (26 arvostelua) | 40 (9 arvostelua) |
Perutut projektit > Ghost Rider

Texasin ja Meksikon rajalla oleskeleva Robbie Reyes kostaa rikollisille viattomien kärsimykset demonisilla ”Aaveajajan” voimillaan.
Toukokuussa 2019 paljastettiin, että Hulu oli tilannut sarjan, joka keskittyy Robbie Reyesin versioon Aaveajajasta. Hahmon oman televisiosarjan toteuttamisesta oli keskusteltu jo siitä asti, kun hahmo esiintyi S.H.I.E.L.D. Agenttien neljännellä tuotantokaudella, Gabriel Lunan tullessa palaamaan rooliinsa. Ingrid Escajeda palkattiin sarjan showrunneriksi sekä toimimaan Paul Zbyszewskin ja Jeph Loebin ohella yhtenä sarjan vastaavista tuottajista. Syyskuussa 2019 ilmoitettiin, että luovien erimielisyyksien vuoksi sarja ei etene tuotantoon.
Sarjan ei ollut tarkoitus olla perinteinen S.H.I.E.L.D. Agenttien spin-off, vaan keksittyvän ”samaan hahmoon uudessa itsekseen elävässä tarinassa.”
Perutut projektit > Muut

Joulukuussa 2019, kun Marvel Television lakkautettiin ja vastuu kaikista jo tuotannossa olevien sarjojen tuotannoista siirtyi Marvel Studiosille, kehitysvaiheeseen jääneet sarjat päätettiin jättää toteuttamatta.